Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin valtionvarainministeri Avi Lieberman esitteli kuukausi sitten -
hallituskumppaneilleen valtion tulevan budjetin, -
eli tulo- ja menoarvion kahdelle seuraavalle vuodelle.
Hallituksen arabipuolue Raamin edustajat ilmoittivat yksimielisesti, -
että he eivät tule äänestämään kyseisen esityksen puolesta.
Kaksi viikkoa sitten Lieberman teki uuden esityksen, -
joka kelpasi myös arabiedustajille.
Siihen on tehty heidän vaatimuksiinsa sopivia myönnytyksiä.
Budjetin ensimmäinen käsittely parlamentissa, eli Knessetissä, -
hyväksyttiin, tosin niukimmalla mahdollisella äänimäärällä.
Budjetin loppusumma kuluvalle vuodelle on 432 miljardia shekeliä, -
eli noin 110 miljardia euroa -
ja ensi vuodelle hieman suurempi, eli noin 452 miljardia shekeliä, -
siis noin 115 sataviisitoista miljardia euroa.
Suurimmat menoerät ovat maan puolustusvoimille, -
jolle menee noin 73 miljardia eli euroissa hieman yli 18 miljardia.
Toiseksi eniten vie koulutus, -
jonne suunnataan vain hieman vähemmän kuin puolustusmenoihin.
Terveydenhoitoon satsataan noin 45 miljardia, -
eli euroissa hieman yli 10 miljardia.
Budjetin läpimeno vaatii kolme käsittelyä, -
joista tärkein on 4. marraskuuta. Mikäli Knesset ei hyväksy tuolloin budjettia, -
edessä on parlamentin hajoaminen ja jälleen uudet vaalit.
Kaikki oppositiopuolueet ovat antaneet budjettiesityksille -
täystyrmäyksen, syyttäen hallitusta maan myymisestä -
Länsirannan Mahmoud Abbasille ja arabipuolueen Mansour Abbasille.
Kansainväliset neuvottelut Wienissä, Itävallassa, -
länsivaltojen, Yhdysvaltojen ja Iranin välillä -
paluusta vuonna 2015 solmittuun JCPOA sopimukseen, -
ovat olleet keskeytyksissä jo useiden viikkojen ajan.
Sen jälkeen, kun Iranin uusi presidentti Efraim Raisi astui valtaan,
käytännössä mitään edistystä ei ole tapahtunut.
Se on saanut ainakin Israelin sotilaspoliittiset ja myös -
ydintekniikan asiantuntijat huolestumaan.
Edellisen hallituksen aikainen Israelin Yhdysvaltojen suurlähettiläs -
Ron Dermer, joka oli Netanyahun luottomies, -
sanoi haastattelussa Israel Hayom-medialle, -
että hänen näkemyksensä mukaan kansainväliset yhteisöt, -
mukaan lukien Yhdysvallat, eivät tule tekemään yhtään mitään -
estääkseen Irania saamasta itselleen ydinasetta.
"Maailma tulee vain yksinkertaisesti sallimaan sen -
välttämättömänä pahana, jonka kanssa täytyy vain oppia elämään."
Mainitsi Ron Dermer.
"Kaikki halusivat estää aikanaan Pakistania tulemasta ydinasevaltioksi,
koko maailma lupasi estää Pohjois- Koreaa tulemasta ydinasevaltioksi, -
mutta niin vain kummankin kohdalla kävi.
Yhdysvaltojen presidentit Bush nuorempi, Obama ja nyt Joe Biden -
vannoivat, että Iranista ei tule milloinkaan ydinasevaltiota.
Samaa sanoivat Ranskan, Saksan ja Iso-Britannian johtajat, -
mutta kukaan ei tee yhtään mitään estääkseen sen", totesi Ron Dermer.
"Iran pyrkii piirittämään Israelin pohjoisesta, etelästä ja idästä -
aseistamalla Hizbollahia, Hamasia ja Syyriaa -
niin runsaalla määrällä ohjuksia, että ne uskaltaisivat iskeä Israeliin, -
mutta Israel ei uskaltaisi enää vastata iskuihin.
Jos Israel haluaa estää Iranin ydinasevalmiuden, -
sen on tehtävä se yksin ja sen on tehtävä se todella pian, -
sillä Iran on enää parin kuukauden päässä siitä, -
että sillä olisi materiaalia yhteen ydinpommiin", totesi Ron Dermer.
Viitisen vuotta sitten kiinalainen yhtiö SIPG, -
eli Shanghai International Port Group,
allekirjoitti Israelin ministeriön kanssa 25 vuotta kestävän -
sopimuksen Haifan sataman uuden konttiterminaalin vuokraamisesta.
Noin 5,5 miljardia shekeliä, eli noin 1,5 miljardia euroa maksanut -
terminaali avattiin hieman yli viikko sitten.
Israelin ministeriön mukaan se oli välttämätöntä, -
sillä maassa ei ollut tarpeeksi kapasiteettia käsittelemään -
suuria aluksia ja satamaliikenne oli ruuhkautunut jo pahasti.
Valmistunut terminaali kykenee ottamaan vastaan todella suuria -
konttialuksia ja tulee toimimaan tavaran välittäjänä -
Yhdysvalloista ja Euroopasta tuleville aluksille, joten sen vaikutus ulottuu -
hyvin laajalle alueelle Lähi-itään, etenkin arabivaltioihin, -
joiden kanssa Israelilla on diplomaattiset suhteet.
Satamahankkeet eivät tule jäämään Haifaan, -
vaan vuoden loppuun mennessä Ashdodiin tullaan avaamaan -
vastaavanlainen terminaali, jota tulee operoimaan sveitsiläinen yhtiö.
Israelin uudella pääministerillä näyttää olevan edeltäjään -
huomattavasti väljempi suhtautuminen ulkopolitiikkaan.
Kuten edellisissä uutisissa kerroimme, -
hallituksen puolustusministeri Gantz tapasi palestiinalaishallintoa -
ja myönsi sille 150:n miljoonan dollarin lainan.
Maan uusi presidentti Isaac Herzog on puolestaan tehnyt -
salaisen vierailun Jordaniaan ja tavannut pääkaupungissa Ammanissa
maan kuninkaan Abdullah toisen, jonka kanssa edellinen pääministeri, -
Netanyahu, ei keskustellut yli kahteen vuoteen.
Presidentti Herzog ja kuningas Abdullah keskustelivat -
maiden välillä olleiden jännitteiden lieventämisestä, -
kaupallisista suhteista ja koko alueen herkän tasapainon vakauttamisesta.
Maiden välisiä suhteita on eniten ras- sannut Jerusalemin Temppelivuori,-
jonka hallintaa Jordania pitää yksinoikeutenaan, -
vaikka maiden välillä vuonna 1994 solmitussa rauhansopimuksessa -
mainitaan erityisesti, että paikalla saavat vierailla vapaasti -
myös muut uskontokunnat. Temppelivuoren ohella -
Jordania painostaa Israelia kahden valtion mallin ja -
Jerusalemin jakamisen kummallekin omaksi pääkaupungikseen.
Se ei sovi Israelin nykyisenkään hallituksen ohjelmaan.
Maiden välillä on kaikesta huolimatta toimivat kaupalliset ja -
turvallisuuspoliittiset suhteet. Israel myy Jordanialle maakaasua ja -
jakaa osittain Genesaretin järven vesivaroja heidän kanssaan.
Sitten hieman kauemmaksi Lähi-idästä.
Karibian meren saarivaltio Jamaikalla on noussut -
voimakkaita protesteja Yhdysvaltoja vastaan.
Etenkin heidän suurlähetystönsä on paikallisten kristittyjen hampaissa.
Protestit johtuvat siitä, että Yhdysvaltojen -
ulkomaisten suurlähetystöjen ja konsulaattien lippusalkoihin -
on vedetty Yhdysvaltojen lipun alle, niin sanottu sateenkaarilippu.
Tämä on tapahtunut presidentti Joe Bidenin määräyksestä.
Milloinkaan aikaisemmin tällaista ei ole tehty, ja Jamaikan kristityt, -
joita on noin 70 prosenttia maan väestöstä, -
ihmettelevät nyt hyvin julkisesti, miksi Yhdysvallat, jonka lähetystyö -
on tuonut maahan kristinuskon, toimii itse nyt sen sääntöjä vastaan.
Jamaikan kristityistä yli 90 prosenttia on protestantteja, -
samaa sukupuolta olevien avio- ja avoliitot ovat maassa kiellettyjä,-
kuten suurimmassa osassa muissakin Karibian merialueen saarivaltioissa.
Yhdysvaltojen presidentin ehdotus, itse asiassa lähes määräys, -
että Jerusalemiin avattaisiin jälleen viisi vuotta suljettuna ollut -
ns. palestiinalaisten konsulaatti, olisi monessa mielessä suuri virhe, -
mainitsi Israelin ulkoministeri Jair Lapid medialle viikko sitten.
Konsulaatti suljettiin presidentti Trumpin toimesta siksi, -
että hän allekirjoitti USA:n kongressin säätämän lain Jerusalemista -
Israelin valtion jakamattomana pääkaupunkina.
Siksi kaupungissa ei voi olla pales- tiinalaisille osoitettua konsulaattia, -
sillä se antaisi vääränlaisen signaaliin heille, ja kiihdyttäisi vaatimuksia -
sekä kahden valtion mallista että osoittaisi Yhdysvaltojen hyväksyvän -
Jerusalemin myös Palestiinan pääkaupungiksi.
Palestiinalaisille kuuluvia asioita tulisi hoitaa heidän -
hallinto kaupungissaan Ramallahissa, sanoi Jair Lapid.
Kaikki entisen konsulaatin muut asiat ovat nyt siirretty -
suurlähetystön hoidettaviksi, eikä niitä varten tarvitse avata -
erityistä konsulaattia vain palestiinalaisia varten.
Bidenin ilmoitus konsulaatin mahdollisesta avaamisesta -
on saanut myös palestiinalaisten johtajan Mahmoud Abbasin -
ja pääministeri Mohammad Shtayeehin -
vaatimaan toimenpidettä mahdollisimman pikaisesti.
Sitten korjaus edelliseen, viikko sitten lähetettyyn uutiseen, -
joka koski pääministeri Bennettin siteeraamaa Jesajan kirjan kohtaa -
Yhdysvaltojen presidentille.
Alkuperäisessä Jerusalem Postin viestissä mainittiin kyseessä olleen -
Jesajan kirjan luvun 60 ja sen jae 40.
Sellaista ei kuitenkaan kyseisestä luvusta edes löydy, -
joten Bennett referoi Joe Bidenille luvun 60 jaetta 4, -
jossa mainitaan Israelin lasten paluusta takaisin omaan maahansa.
Hän luki mainitun jakeen ensin hepreaksi ja sen jälkeen englanniksi.
Uutistoimitus pahoittelee virhettä.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola